Kadykchan

Ang Kadykchan (Ruso: Кадыкча́н) ay isang itiniwangwang na lokalidad urbano (isang pamayanang paggawa o work settlement) sa Susumansky District ng Magadan Oblast, Rusya. Matatagpuan ito sa lunas ng Ilog Ayan-Yuryakh, 65 kilometro (40 milya) hilagang-kanluran ng Susuman, ang sentrong pampangasiwaan ng distrito. Sang-ayon sa Senso ng Rusya noong 2010, walang naitalang populasyon ang bayan. Ang pangalan ng pamayanan ay hango sa salitang Even na nangangahulugang "maliit na bangin" o "bangin". Kasaysayan Itinayo ang Kadykchan ng mga bilanggo ng gulag noong panahon ng Ikalawang Digmaang Pandaigdig para sa layuning pagkuha ng karbon. Paglaon tinirhan ito ng mga minero mula sa dalawang mga minahan ng karbon na nagtustos sa planta ng kuryente ng Arkagalinskaya. Nasa 400 metro (1,300 talampakan) ang lalim ng mga minahan. Pagkaraan ng pagbuwag ng Unyong Sobyet noong 1991, nawawalan ng pakinabang ang pagmimina ng ginto sa lugar. Nagsara ang isang minahan noong 1992, at ang pagsabog sa isa pang minahan na ikinasawi ng anim na katao noong 1996 ang nagbigay-daan sa pasya na ipasara ang nalalabing mga minahan at para sa pamahalaan na magbigay ng tulong sa mga residente na lisanin ang bayan. Pinasabog ang mga pangunahing gusali. Magmula noong 2010, opisyal nang walang nananahan ang Kadykchan, ngunit iniulat ng mga manlalakbay na may isa hanggang dalawang matatag na residente na nakatira pa rin sa itiniwangwang na bayan noong 2012. Demograpiya Mga kawing panlabas Unofficial website of Kadykchan (sa Ruso) Pictures of Kadykchan Naka-arkibo 2010-03-04 sa Wayback Machine. The Town that Disappeared (BBC News) Mga sanggunian Talababa Mga pinagkunan Padron:RussiaAdmMunRef/mag/admlist